**Spørgsmål og svar til tilbudsindhentning med annonceringspligt på Sengevasker til Sygehus Thy-Mors:**

|  |  |  |  |
| --- | --- | --- | --- |
| Dato | Spørgsmål nr. | Spørgsmål | Svar |
| 09.03.2015 | 1 | **Kontraktbilag 1: Punkt 2.6 og 3.9:**  DS 2451-13 beskriver ikke noget om rengøring af senge.  Det omhandler ”Krav til genbehandling af steriliserbart medicinsk udstyr”  Hvad er det udstyret skal leve op til i henhold til denne standard? | Punktet slettes |
| 09.03.2015 | 2 | Kontraktbilag 1: Punkt 2.7 og 2.8: EN 285 gælder for damp autoklaver og bør ikke være relevant for dette udbud | Punktet slettes |
| 09.03.2015 | 3 | Kontraktbilag 1: Punkt 2.9:  DS 2451-13, DS/EN ISO 15883-1 og DS/EN ISO 15883-2. Hvad er det udstyret skal leve op til i hht. disse standarder?  Ønsker I en fuld validering som udført med kirurgiske instrumenter??  I bekræftende fald bedes der vedlægges jeres krav til dette for at sikre ensartet konkurrence mellem leverandører, da der ikke findes standarder for validering af senge. | Punktet slettes |
| 09.03.2015 | 4 | Kontraktbilag 1: Punkt 2.9:  DS/EN ISO 15883-2. Standarden angiver termisk desinfektion. Bekræft venligst ved hvilken temperatur I ønsker termisk desinfektion, og ved hvilken Ao værdi. Vaskeproces og vasketid afhænger meget af dette. | I henhold til den Nationale Infektionshygiejniske Retningslinje ”Desinfektion i sundhedssektoren” - angives effekten af en varmedesinfektionsproces for en sengevasker, som at A0 værdien i sekunder skal være 60.  Der indsættes et nyt punkt 2.11. |
| 09.03.2015 | 5 | Kontraktbilag 1: Punkt 3.1 og 4.4: Der er konflikt i mellem disse punkter. Der er adgangsveje med mindste bredde på 117cm og der er krav om et kammer på min. 120 cm. Da kammeret forhåbentligt er fremstillet andet sted, vil der være behov for en større dørbredde, eksempelvis 150 cm | Bredden er på 117 cm. Maskinen skal alternativt samles på stedet |
| 09.03.2015 | 6 | Kontraktbilag 1: Punkt 3.3:  Levering 1.juni og idriftsættelse 1. september. Vi beder om at levering 1. juni ikke er et mindste krav, da 3 måneder til installation og validering er meget lang tid. Punktet anbefales ændret så idriftsættelse 1. september er et minimumskrav. | Punktet ændres til:    Vaskemaskinen forventes i drift senest d. 1. september 2015, og det er derfor et mindstekrav at sengevaskeren skal leveres og installeres fra uge 33, 2015 og at alle tekniske detaljer (kapacitetskrav til el, vand, ventilation mv.) for installationen er til rådighed for bygherren senest 1. juni, 2015  Bekræft at dette mindstekrav er opfyldt.  Markeret med rød skrift i bilaget |
| 09.03.2015 | 7 | Kontraktbilag 1: Punkt 4.10:  Hvilket vand (genbrug af vaskevand eller skyllevand til hovedvask) ønskes der recirkuleret og hvor meget? Dette er vigtigt i henhold til, at gøre konkurrencen ensartet for de bydende og samtidig give bygherre sammenlignelige tilbud. | Det er i orden at recirkulering af vandet sker via filtre, når det sidste hold skyllevand er rent. |
| 09.03.2015 | 8 | Kontraktbilag 1: Punkt 4.10:  Vaskevand kan ikke recirkuleres og samtidig overholde DS/EN ISO 15883-1 | Punktet slettes |
| 13.03.2015 | 9 | Kontraktbilag 1: Pkt. 2.7 og pkt. 2.8  Henviser til DS/EN 285:2008, dette er standarden for dampautoklaver, skal dette ikke udgå? | Punktet slettes |
| 13.03.2015 |  | Kontraktbilag 1: Pkt. 3.4  Kravet lægger op til at vaske minimum 6 senge i timen, dette er umuligt, hvis man skal leve op til standarden DS/en 2451-13, samt DS/EN 15883-1 og -2. (jf pkt 2.1, 2.6 og 2.9)  For at overholde disse nationale infektionshygiejniske standarder, kræver dette at vaskeprogrammerne skal desinficere termisk, gennem et prædefineret program, med skyl, vask, skyl, desinfektion og tørring. Dette kan ikke gøres på under 10 minutter.  Pkt. 3.4 eller punkterne 2.1,2.6,2.9,3.9, bør dermed udgå | Punkt 2.1 og 2.6-2.9 og pkt. 3.9 slettes. |
| 13.03.2015 |  | Kontraktbilag 1: Pkt. 3.3  Vil det være muligt at rykke leveringstiden til medio August, men at idriftsættelsedatoen forbliver den samme? | Se svar til spørgsmål 6 |

Tilføjelser til eksisterende materiale:

|  |
| --- |
| Kontraktbilag 1: I Punkt 7.1 tilføjes følgende  Der skal ske en validering og revalidering i forhold til - efter endt vask:   * Sengen skal fremstå synligt ren * Der må ikke være sæberester på sengen * at sengen er tør efter endt vask * at maskinen vasker med en A0 værdi i sekunder på 60.   Markeret med rød skrift i bilaget |
| I Kontraktbilag 1 tilføjes pkt. 5.9 og 6.16 markeret med rød skrift i bilaget |